Άγγελος Σπυρίδων

Καριέρα 
 Σε συλλογικό επίπεδο 
Ο Σπυρίδων ξεκίνησε στον Άρη Θεσσαλονίκης το 1957 και σε ηλικία δεκαεννέα ετών μεταπήδησε στην πρώτη ομάδα. Αγωνίστηκε για πρώτη φορά στην τελευταία αγωνιστική της σεζόν 1964-65 εναντίον του Απόλλωνα Καλαμαριάς, στις 27 Ιουνίου 1965.[http://efimeris.nlg.gr/ns/pdfwin_ftr.asp?c=124&pageid=40897&id=-1&s=0&STEMTYPE=0&STEM_WORD_PHONETIC_IDS=ARdARtARjARv&CropPDF=0 Εφημερίδα Μακεδονία, 29/6/1965, Σελίδα: 5 Από την επόμενη χρονιά αποτέλεσε βασικό στέλεχος της αμυντικής γραμμής της ομάδας του και ανελάμβανε να εκτελεί τα πέναλτι της ομάδας, σκοράροντας για πρώτη φορά στις 11 Απριλίου 1966 απέναντι στον Ηρακλή.Εφημερίδα Μακεδονία, 13/4/1966, Σελίδα: 9 Από εκεί και έπειτα, πετύχαινε τουλάχιστον τρία γκολ κάθε χρόνο, παρά τον αμυντικό του ρόλο μέσα στο παιχνίδι, πετυχαίνοντας δέκα γκολ τη σεζόν 1968-69.Greece 1968/69 - RSSSF

Κατά τη διάρκεια της καριέρας του συνεργάστηκε στη θέση του με σπουδαίους αμυντικούς όπως ο Σοφοκλής Σεμερτζής, ο Δημήτρης Ραπτόπουλος και ο Γιώργος Φοιρός. Απόγειο αυτής της καριέρας ήταν η κατάκτηση του κυπέλλου Ελλάδος το 1969-70, όταν ο Άρης απέκλεισε την Πάτρα, τον Παναθηναϊκό, την Καλλιθέα και τον Ολυμπιακό και κέρδισε τον ΠΑΟΚ στον τελικό του Καυτατζογλείου με 1-0.ΑΡΗΣ ΚΥΠΕΛΛΟΥΧΟΣ ΕΛΛΑΔΑΣ 1970: Η καλύτερη ομάδα όλων των εποχών - Metrosport

Υπήρξε ένας από τους πρωτοστάτες των επεισοδίων στον αγώνα κυπέλλου του Άρη με τον ΠΑΟΚ το 1972, όπου επιτέθηκε στον διαιτητή Μίχα και συνελήφθη για εξύβριση και αντίσταση κατά των αρχών. Τιμωρήθηκε με αποχή από τις επίσημες αγωνιστικές υποχρεώσεις της ομάδας του για ένα χρόνο. Επέστρεψε το 1973, συνεχίζοντας να είναι ένας εκ των αστέρων του Άρη μέχρι το 1976, όταν ήρθε σε ρήξη με τον προπονητή Ντόμπρομιρ Ζέτσεφ και αποχώρησε από την αποστολή της ομάδας πριν τον αγώνα του Άρη στο Αγρίνιο με τον Παναιτωλικό.Εφημερίδα Μακεδονία, 29/1/1976, Σελίδα: 4

Ολοκλήρωσε την καριέρα του στη Βέροια, όπου έπαιξε για δύο χρόνια και κρέμασε τα παπούτσια του το 1978.Greece 1977/78 - RSSSF

 Στις εθνικές ομάδες 
Αγωνίστηκε 12 συνολικά φορές με την εθνική Ελλάδας, το διάστημα 1969-1972. Το ντεμπούτο του πραγματοποιήθηκε στις 19 Ιουλίου 1969 στον εκτός έδρας φιλικό αγώνα με την Αυστραλία, ο οποίος διεξήχθη στο Σίδνεϋ, όταν υπό τις οδηγίες του Νταν Γεωργιάδη ξεκίνησε ως βασικός.Αυστραλία - Ελλάδα 19-7-1969, www.epo.gr
Στον τελευταίο του αγώνα με τη γαλανόλευκη φανέλα ευτύχησε να σημειώσει και το μοναδικό του τέρμα με αυτή, όταν στις 7 Μαΐου 1972 στην εκτός έδρας νικηφόρα φιλική αναμέτρηση με την Αιθιοπία (0-1), η οποία διεξήχθη στην Αντίς Αμπέμπα, υπό τις οδηγίες του Μπίλι Μπίνγκαμ ήταν ο σκόρερ του μοναδικού τέρματος της συνάντησης, με το οποίο χάρισε τη νίκη στην ελληνική ομάδα.Αιθιοπία - Ελλάδα 7-5-1972, www.epo.gr

Επίσης, αγωνίστηκε στην εθνική Ελπίδων, με την οποία το 1969 κατέκτησε το Βαλκανικό Κύπελλο.

 Τίτλοι 
 Κύπελλο Ελλάδας: 1 (1969-70)

 Στατιστικά με τον Άρη 
ΔιοργάνωσηΑγώνεςΓκολ Α' Εθνική  245  33 Κύπελλο Ελλάδας  21  2 Ευρωπαϊκοί αγώνες  9  1 Βαλκανικό Κύπελλο  4  2 Σύνολο  279  38
</div>

 Παραπομπές 

 Πηγές 

 Η καριέρα του Άγγελου Σπυρίδωνα στο soccerway
 Το προφίλ του Άγγελου Σπυρίδωνα στο eu-football
 Ο Άγγελος Σπυρίδων στο epo.gr
 "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21